Տոմիսլավ Կիշ

Տոմիսլավ Կիշ (, ), խորվաթ ֆուտբոլիստ, լիտվական «Ժալգիրիս» (Վիլնյուս) ակումբի հարձակվող։

Ակումբային կարիերա 
Տոմիսլավ Կիշը «Դուբրավա», Զագրեբի «Դինամո», «Կրոացիա» և Սպլիտի «Հայդուկ» ակուբների սան է։ 2012 թվականի մարտի 2-ին «Հայդուկի» կազմում մասնակցելով «Զագրեբի» դեմ խաղին՝ կատարել է նորամուտը Խորվաթիայի առաջնությունում։ Նոյեմբերի 3-ին «Զադարի» դեմ խաղում Տոմիսլավ Կիշը խփել է իր առաջին գոլը «Հայդուկի» կազմում։ 2013 թվականին նա թիմին օգնել է նվաճել Խորվաթիայի գավաթը։ 2014 թվականին խաղային պրակտիկա ստանալու նպատակով Կիշը վարձավճարով հանդես է եկել Խորվաթիայի երկրորդ դիվիզիոնի «Դուգոպոլիե» և «Գորիցա» ակումբներում։

2015 թվականի սկզբին Տոմիսլավը վարձավճարով տեղափոխվել է սլովենական «Զավրչ»։ «Դոմժալե» ակումբի դեմ խաղում կատարել է նորամուտը Սլովենիայի առաջնությունում։ Մարտի 7-ին «Կոպեր» ակումբի դեմ խաղում խփել է իր առաջին գոլը «Զավրչի» կազմում։

2015 թվականի ամռանը Տոմիսլավ Կիշը տեղափոխվել է բելգիական «Կորտրեյք»։ «Աուդ Հևերլե Լյովեն» ակումբի դեմ խաղում նշել է նորամուտը Ժյուպիլե լիգայում։ Հոկտեմբերի 3-ին «Վեստերլո» ակումբի դեմ խաղում Կիշը խփել է իր առաջին գոլը «Կորտրեյքի» կազմում։ 2016 թվականի ամռանը Տոմիսլավը վարձավճարով տեղափոխվել է «Սերկլ Բրյուգե»։ Օգոստոսի 14-ին «Լիերս» ակումբի դեմ խաղում կատարել է նորամուտը Բելգիայի երկրորդ դիվիզիոնում։ Օգոստոսի 21-ին «Տյուբիզ» ակումբի դեմ խաղում Կիշը խփել է իր առաջին գոլը «Սերկլ Բրյուգեում»։

2017 թվականի ամռանը Տոմիսլավ Կիշը միացել է բելառուսական «Շախտյորին»  (Սոլիգորսկ)։ Հուլիսի 30-ին «Գորոդեա» ակումբի դեմ խաղում նշել է նորամուտը Բելառուսի առաջնությունում։ Օգոստոսի 13-ին «Մինսկ» ակումբի դեմ խաղում խփել է իր առաջին գոլը «Շախտյորում»։

Ձեռքբերումներ 
Թիմային

 Հայդուկ (Սպլիտ)

 Խորվաթիայի գավաթակիր – 2012/13

Ծանոթագրություններ

Արտաքին հղումներ 

 Վիճակագրությունը soccerway կայքում
 Ֆուտբոլիստի էջը sports.ru կայքում

Խորվաթ ֆուտբոլիստներ
Հայդուկ Սպլիտի ֆուտբոլիստներ
Սերկլ Բրյուգեի ֆուտբոլիստներ
Կորտրեյկի ֆուտբոլիստներ
Ֆուտբոլի հարձակվողներ